Home -- Aymara -- Perform a PLAY -- 147 (Nothing is too hard for God 2)
147. Diosataquejj janiw cunas ch’amaquiti 2
¡Janiw uqhamäcaspati! ¡Janipiniw uqhamäcaspati! Uc Abrahamajj amuypachäna.
¿Cunata? Jupajj chuymanïjjänwa, wali chuymani uqhamarac Sara esposapajja. Jayawa Diosajja satayna wawanïyätaw. Ucampisa 89 maranïña uqhamarac 99 marani awquiña, ucajj chekpachapiniw jan uqhamacaspati. ¿Diosajj jupat armaspachänti?
Abrahamajj mantañ utapan kont’atäscänwa. Chica urünwa uqhamarac wali junt’u. Quimsa visitanacaw purinitayna. Abrahamajj jupanacan nayrakatapanjja alt’ataynawa respetompi. ¿Diosajj jupanac toke jutatapjja amuyaspachänti?
Abraham: “Tatay, jan lak sarjjapjjamti. Acar samart’apjjam. Um aptanï cayunacam jarekasipjjañamataqui. Chiwir kont’asipjjam. Cun mankañataqui waquicht’anï.”
Hombre: “Waliquiw, cunjamtejj jisctajja uqham luram.”
Abrahamajj thoktasitaynawa. Sarajj t’ant lürtatayna. Uywatajj waca kall jiwayatayna ucat Abrahamajj wali suma mank utjcänjja tict’at lechempi uqhamarac chhuyu lechempi kalltasina loktäna.
Hombre: “¿Cawcanquis Sara esposamajj?”
Abraham: “Qhaya, utana.”
Hombre: “Chek sïsma: Acat mä mararojja, Sarajj mä wawanïniwa.”
(Larusiña)
Sarajj larusïnwa. Isch’uquiscataynawa. “Janiw uqhamäcaspati”, uc amuyatayna, “nayajj taycäjjstjjay”.
Hombre: “¿Cunats Sarajj larusi: Janipiniw aca edadarojj wawanïjjeristi, sasina? ¿Diosatakejj jan uqhamañapajj utjiti? Acat mä mararojja Sarajj wawanïniwa.”
¿Diosataquejj cunas jan lurasiñajj utjiti? 10 cutit juc’ampiw Diosajj Abrahamarojj mä wawanïyätaw sasina. Mä cutejja walisum uca pachpa arsutayna.
Voz de Dios: “Abraham, alajj uñtam ucata warawaranac jact’am. Ucja wawanac churäma.”
Abrahamajj janiw jact’añ puedcataynati, ucampis Diosaruw confiyatayna. Millon warawaranacajj uñacht’ayänwa: Diosajj juc’am jach’awa. ¿Cuna jan lurasiñajj Diosatac utjaspati? ¡Janipiniwa!
Amuyt’am, Abrahamajj 100 maranïjjänwa awquïjjän ucjajja Uqhamarac Sarasti mä c’uchi taycäjjänwa cunapachatejj 90 maranïjjän ucja.
(Wawan larusitapa) Wawaparojj, qhitirutejj jaya suyapjjataynajja, Isaac sutichapjjäna.
Diosatakejj janiw cunas ch’amäquiti. Jupajja cuntejj amuyctajj ucat sipansa juc’amp jach’awa. Warawaranac jact’añ yabt’am, ucat amuyasïta.
Uñstirinaca: Parliri, Abraham, hombre, voz de Dios
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn eng_Latn